
IMPORTANCIA DI VOOGDIJRAAD DEN NOS COMUNIDAD 


For di awe nos ta cuminzá 
cu publicacion y ilustracion 
di loke ta e trabou di un of 
otro departamento di Go- 
bierno Central di Antillas 
Neerlandes den nos comuni- 
dad i con e ta trata di logra 
su obheto pa duna e mihó 
servicio posibel na poblacion. 
Nos ta cuminzá e biaha aki 
cu Voogdijraad, cu tin un 
mision especial i di masha 
importancia. 

Voogdijraad a ser intro- 
ducí riba nos islanan di 
acuerdo cu un Besluit di 
Gouverneur (e tempu ei di e 
colonia) Corsow, fechá 1 di 
November 1905. 

Di acuerdo cu e Landsbe- 
sluit di 27 mei 1958 reglanan 
nobo a ser estipulá, mientras 
cu segun Landsbesluit di 14 
augustus 1959 e Voogdijraad 
nan, cu te e tempu ei tabata 





resortá bou di Minister di 
Husticia, a pasa over i keda 
bou di Minister di Cultura i 
Educacion. 

E Voogdijraad na Corsow 
durante dje anjanan cu a 
pasa a bin ocupá un lugar di 
masha importancia den nos 
comunidad, pero su signifi- 
cacion i trabou te ainda hopi 
bes lástimamente ta ser in- 
terpretá di un manera robes. 
Pasobra cu frequencia e idea 
ta ser demostrá cu e menor- 
nan ta ser kitá for di nan 
mayornan i ta bin keda bou 
di Voogdijraad. 

Voogdijraad ta investigá, 
prepará, duna recomenda- 
cion, tene control i asina mas 
cos, pero e mes no ta ocupé 
cu e cargo di tutor. Entre 
mas tambe ta e trabou di 
Voogdijraad di promové cu 
muchanan menor di edad, cu 


cuá e ta bini na contact, 
tantu cu ta posibel lo ser 
educá di acuerdo cu e reli- 
gion dje mayornan. 

Mas bien Voogdijraad ta 
un órgano di intermediacion, 
door di cuá Autoridad ta 
zorg pa e muchanan cu ta 
corre peliger di bai pèrdí, 
manera nos ta bisa, por bin 
hanja un mihó porvenir. 
Voogdijraad ta un eslabón 
entre e mayornan i Husticia, 
tambe entre e mayornan i e 
institucionnan cu ta aceptá 
e encargo di ocupánan cu ser 
voogd manera por ehemplo 
St. Vincentius Stichting i 
Stichting Jeugdzorg Cura- 
cao. 

Sinembargo esaki no ta e 
único trabou di Voogdijraad. 
Un di su principál trabounan 
ta sinta den investigacion i 
trata di logra pa hanja medi- 


Esaki ta un foto dje personal di Oficina di Voogdijraad na Corsow. Pará di robes pa dréchi: Srta. 
J. J. J. Sprock, Srta. B. R. Maduro, Sr. A. W. Douglas bode-cobradó, Srta. H. L. Sprock, Sr. T.J. 


Circkens, Sra. A. M. R. Frank-Naaldijk sociaalwerkster, Sr, R. M. Koster sociaalwerker, Sr. A. 


A. Marchena sociaalwerker- reémplazante-Secretatario, Srta. L. Abdul Hamid sociaalwerkster, Sr. 


A.W.M. Kop Jansen, Srta. I. J. Rhodes, Sr. M. Streedels kassier, Srta. E. M. Timmer, Sr. N.L. 
Boekhoudt bode, i Srta, V. V, Hook werkster.Sintá na e lessenaar ta keda Sr. H.M. van Delden 





Secretario-director dje Oficina. 


A A A 


danan pa casonan cu ta yega 
na su conocementu i cu lo 
por conducí na un accion pa 
alcanzá e paternidad, e 
accion pa alimentación, pa 
ponementu bou di control, pa 
remové of exonerá i pa un 
restablecimiento dje poder 
como mayor of tutéla. 


Voogdijraad ta encargá cu 
dirección di peticionnan na 
Huez pa logra e obligacion 
di alimentacion door dje 
mayornan i pa cobra e suma- 
nan cu Huez a condená e 
tata di paga pesei. 

Den práctica por lo tanto 
e trabou di Voogdijraad prin- 
cipálmente ta bin ser e si- 
guiente ocupacionnan: 


a. duna ayudo na mamanan 
cu no ta casá (esaki por 
lo tanto na beneficio dje 
jiu cu ainda no a náce) i 
zorg pa esun responsabel 
pa binimentu dje jiu ei ne 
mundo aki, na caso cu e. 
no ta mustra boluntad pa 
casa, sikiera cu lo e carga 
cu e gastunan di nace- 
mentu, despues di esei pa 
mantencion di su jiu i si 
ta necesario pa manten- 
cion dje mama te cu seis 
simán despues cu ela 
hanja e jiu. Den dje caso- 
nan aki e Secretario di 
Voogdijraad entéramente 
riba su mes lo por yama 
e tatanan i yega na un 
acuerdo cu nan. Si un 
tata ninga di cumpli cu 
su mínimo obligacion, an- 
to inmediátamente lo bai 
over na un proceso hudi- 
cial; 

b. investigacion di reclamo- 
nan di mamanan casá of 
no-casá, cu no ta risibí 
dje tatanan e alimenta- 
cion di nan jiunan menor 
di edad. Si e tatanan aki 
no ta dispuesto volun- 


VOORLICHTING 


APRIL 1968 





táriamente di contribuí 
na e alimentacion i edu- 
cacion di nan jiunan, anto 
ta bai over na un proceso 
pa alimentacion serca 
Huez; 


c. dunamentu di recomenda- 
cion na Huez den caso di 
separacion, séa cu nan a 
parti of separá for di otro 
den caso di ,,tafel en bed”, 
manera nos ta yama esei, 
den asunto di arreglo dje 
tutelage of e arreglo di e 
poder dje mayornan. Esa- 
ki, pasobra mester nom- 
bra un voogd (na caso di 
separacion) of mester 
proveé den asunto di po- 
der dje mayornan (na 
caso di separacion for di 
„tafel en bed”), loke un 
dje mayornan mester tá 
i (na caso di partimentu) 
un „toeziende voogd” 
mester ser nombrá, kende 
generalmente ta e otro 
mayor of un famía. E 
voogd ta dicidí sinembar- 
go e curso di educacion 
dje jiunan; 

d. duna recomendacion na 
Huez den caso di separa- 
cion i semehante pa esti- 
pulá e gastunan di ali- 
mentacion cu e tata tin 
cu paga pe jiunan; 


e. tuma medida den caso cu 
den un famía e jiunan ta 
ser descuidá, séa espiri- 
tuál of materiálmente. 
Den e caso aki ta duna 
Huez un recomendacion 
tocante di nombramentu 
di un tutor familiar den 
dje casonan menos dificil 
of tocante di kitamentu 
di poder di e mayornan of 
como voogd den casonan 
mas pisá. E tutor-fami- 
liar ta un particular, di 
acuerdo cu kende su indi- 
cacionnan e mayornan 
por lagué tene e jiunan 
hunto cuné i cu loke nan 
tin cu atené nan né. Si 
nan no hasi esei, anto nan 
ta corre e risku di pèrdè 
e jiunan, loke kier meen 
cu ta kita e jiunan for di 
nan. 


Voogdijraad ta consistí di 
miembronan cu ta ser nom- 
brá door di e Minister i un 
Oficina di Voogdijraad cu 
ambtenaarnan salariá. E 
miembronan dje Raad ta ser 
selectá for di personanan cu 
di un manera of otro a de- 





Srta. L. Abdul Hamid ta sociaalwerkster encargá cu direccion 
dje Departamento di Asuntonan General. E ta tambe Secretaria 
di Director dje Oficina. Srta. Abdul Hamid ta ricibi den promé 


instancia e casonan nobo cu a 


mostrá caba nan interes riba 
terreno di trabou social, nan 
ta vária den experiencia di 
bida, nan pasado, i nan cono- 
cementu i costumbrenan di 
bida. Ne nombramentu ta 
tene cuenta cu e inclinacion 
religioso i e agrupacionnan 
social den dje territorio in- 
sular correspondiente. 

E miembronan di Voogdij- 
raad no ta ser pagá. Nan ta 
ser nombrá pa seis anja. E 
miembronan aki nan mes no 
ta hasi e investigacionnan. 
Tur e trabou di Voogdijraad, 
e investigacionnan i seme- 
hante, ta ser hasí door dje 
ambtenaarnan dje Oficina di 
Voogdijraad. 

Na Corsow e Voogdijraad 
ta consistí di: President 
Pader S. L. Timmermans: 
miembronan Ds. H. J. Eg- 
gink, Sr. W. Hendrikse, Sra. 
L. Jonckheer-Sutherland, Sra. 
V. M. Oenes-Gideon, Sres. B. 
Prakken, Th. H. Rober, V. C. 
Vinck, Sra. B. Yohai-Fried- 
ler; Secretario Sr. H. M. van 
Delden. 

E Secretario di Voogdij- 
raad, kende alavez ta direc- 
tor dje Oficina, ta encargá 
cu direccion dje Oficina di 
Voogdijraad. E ta ser asisti 
door di varios ambtenaarnan 
social i administrativo. 

E Secretario di Voogdij- 
raad ta prepará e casonan di 
antemano i ta arreglá e tra- 
bounan interno. E ta repre- 
sentá Voogdijraad ne audien- 
cianan hudiciál i e ta miem- 
bro consultor dje Raad. 

KOK o% 


Den dje esfuerzo di Voog- 
dijraad pa hiba a cabo su en- 





ser trecé. 


cargo mas mihó posibel, e 
interes dje jiu, semper bai ta 
keda den un posicion central. 
E oficina di Voogdijraad 
por ser compará cu un , ser- 
vicio permanente”. Masha 
poco biaha ta sosodé cu e Se- 
cretario / Hefe dje Oficina 
i/of e ambtenaarnan social, 
por stop nan trabounan 5'or 
di atardi. E trabounan aki 
den interes dje comunidad, 
ta trece cu nan cu e ambte- 
naarnan hopi biaha tin cu 
traha over tambe anochi i 
riba diadomingo i dianan di 
fiesta. Banda dje hulppost- 
kantoor na Dr. Albert Ples- 
man luchthaven, e Oficina di 
Voogdijraad ta un servicio di 
gobiernu cu ta habrí pa pú- 
blico riba Diasabra tambe. 
E actual composicion dje 
personal di e Oficina di 
Voogdijraad tá: director dje 
Oficina Sr. H. M. van Delden, 
secretario; secretario reém- 
plazante Sr. A. A. Marchena, 
sociaal werker. Departamen- 
to di Asuntonan General/Ad- 
ministrativo/Archivo: Srta. 
L. Abdul Hamid (direccion), 
sociaal werkster; Sr. T. J. 
Circkens; Srta. E. M. Tim- 
mer; Srta. I. J. Rhodes; Sr. 
N. L. Boekhoudt, bode 1ste 
klasse; Srta. V. V. Hook, 
werkster. Departamento Hu- 
rídico i Asuntonan Social: 
Sr. A. W. M. Kop Jansen 
(direccion); Sra. A, M. R. 
Frank-Naaldijk, sociaal werk- 
ster; Sr. R. M. Koster, so- 
ciaal werker; Srta. H. L. 
Sprock. Departamento di 
Asunto Financiero: Sr. M. 
Streedels, kassier; Srta. R. R. 
Maduro, teneduria di boeki; 


Srta. J. J. J. Sprock; Sr. A. 
W. Douglas, bode/cobradó. 


IS 


Oficina di Voogdijraad, cu 
ta establecé na Breedestraat 
10 (Punda - riba La Bonanza 
Punda) ta ser bishitá men- 
suálmente pa mas o menos 
4000 persona (esaki ta mas 
o menos 150 persona pa 
dia!), kéndenan mayoría di 
biaha ta pa: depositá i busca 
plakanan di alimentacion, pa 
informacionnan general, in- 
formacionnan tocante pro- 
césonan, pa trecementu di 
casonan nobo concerniente 
alimentacion, pa proveé den 
asunto di voogd iof toezien- 
de voogd, dispensacion for 
dje deber i/of kitamentu dje 
poder di mayornan of séa 
como voogd; confirmacion 
como voogd, ehecusion di 
vonnisnan /disposicionnan hu- 
diciál, informacionnan tocan- 
te por ehemplo pa tribunal di 
Husticia despues di separa- 
cion of separacion di ,,tafel 
en bed”, informacionnan res- 
pecto  situacionnan finan- 
ciero relativo na debernan di 
alimentacion, tocante pro- 
priedadnan di menornan di 
edad, ponementu aden i saca- 
mentu for dje institucionnan, 
ponementu di menornan di 
edad bou di cuido di famía- 
nan-adoptivo; adopcion, ca- 
sonan di desacuerdo den dje 
mayornan of voogdnan ie 
menornan di edad, hasimen- 
tu di bon dje mayornan, in- 
formacionnan tocante di des- 
cuido espirituál i materiál di 
menornan, arreglonan di po- 
dernan di voogd na beneficio 
di menornan cu ta stúdia na 
Hulanda, recomendacion to- 
cante di scohementu di ofishi 
of school, investigacionnan 
tocante di recomendacion- 
nan pa Huez relativo ne 
menornan di edad, sostén di 
famía pa Antillanonan den 
servicio militár obligatório, 
pa por hanja liber for di ser- 
vicio militár en vista di sos- 
tén di famía, peticionnan pa 
toelage pa jiunan door di 
ambtenaarnan, intermedia- 
cion pa tatanan cu ta obligá 
di sostené nan jiunan i cu no 
tin trabou, pa nan por hanja 
empléo. 

Un di e principal taréanan 
di Voogdijraad tá, manera ta 


bisá mas ariba caba, di duna 
recomendacion na Huez en 

relacion cu provision den 
asunto di voogd riba e jiunan 
menor di edad despues di 
separacion dje mayornan. 
Anja pasá (1967) no menos 
cu 127 rapport semehante, 
cu recomendacionnan aserca, 
a ser entregá na Huez. 

E investigacion ta sosodé 
door di un sociaal werkster 
di oficina di Voogdijraad. E 
ta bishitá i combersá cu e 
mama dje jiunan i su famía 
i cu e tata dje jiunan i esaki 
tambe su famía. Si e jiunan 
ta suficiente grandi caba, an- 
to e ta papia cu nan tambe. 
Resultado di esei e ta pone 
den un rapport. Si e resulta- 
donan di un investigacion ta 
di tal caracter cu ta mas na 
interes dje jiu of e jiunan, cu 
e mama worde encargá cu ser 
voogd di nan, anto Huez ta 
ser recomendá pa nombra e 
mama como tal. Si e resul- 
tado ta cu ta mihó pe tata 
ser encargá cu e asunto di 
voogd, anto ta ser recomen- 
dá na Huez pa hasi esei. Cu 
otro palabra, no ta tur ora 
Voogdijraad ta recomendá pe 
jiunan, despues di un sepa- 
racion, ser duná ne mama. 
Hopi biaha mes ta sosodé cu 
ta ser recomendá pa nombra 
e tata como voogd di su jiu- 
nan. 

Voogdijraad no ta weita 
riba e interes dje mama of 
tata, sino únicamente e in- 
teres dje jiunan. 

Hopi biaha ta ser bisá cu 
Voogdijraad semper bai ta 
na fabor dje muhé i contra 
dje homber. Esaki absolúta- 
mente no ta asina. 





Voogdijraad semper i úni- 
camente ta traha na interes 
dje jiunan. 

Ta lógico cu Voogdijraad, 
na nomber di hopi dje mama- 
nan, cu frequencia ta hiba e 
tatanan, cu no ta dispuesto 
na sostené nan jiunan, dilan- 
ti di Huez i ta pidi pa con- 
dená nan na pagamentu di 
cierto suma pe jiunan ei. Pa- 
sobra te tatanan ta traha, 
kende ta gana plaka i por lo 
tanto por contribuí na ali- 
mentacion i educacion di nan 
jiunan. Mayoría di bés e 
mamanan ta na cas, nan no 
ta traha i ta ocupá nan tem- 
pu cu trabou di nan cas, cu 
cuido di e jiunan. Por lo 
demás ta interesante di men- 
cioná cu Voogdijraad hopi 
biaha tambe a yega di pidi 
Huez pa condená mamanan 
pa duna e tatanan cu ta 
voogd di nan jiunan, un cier- 
to suma na beneficio dje jiu- 
nan. E mama tabatin un 
trabou vast bon pagá, mien- 
tras cu e tata tabata sin tra- 
bou i no por a logra hanja 
algu di hasi. Despues dje 
separacion e jiunan a ser 
duná né pasobra ela ser con- 
siderá mihó cu e mama apro- 
piá pa educá nan i cuida nan. 


xX K OR 


Apesar cu e trabou di 
Voogdijraad ta asina ámplio, 
toch ta di tal manera cu mas 
o menos 75% dje persona- 
nan cu ta bishitá e oficina, 
ta bai ei pa , alimentacion”. 
Esaki no ta stranjo, segun e 
Secretario di Voogdijraad, 


pasobra mester tuma tambe 


Sra. A. M. R. Frank-Naaldijk ta Sociaalwerkster encargá cu 
trabou di trahamentu di rapportnan pa Hof di Husticia i Husticia 
den Promé Instancia. Sra. Frank-Naaldijk tambe ta ocupá cu 
investigacionnan en conexion cu e manera di proveé den dje 
asunto di nombramentu di voogd i toeziende voogd riba e mu- 
chanan menor di edad despues cu e mayornan a separá for di otro. 








Den dje esfuerzonan pa ensanchá economía di Antillas Neer- 
landes den diferente forma, Gobierno a logra cu anja pasá 
Grondmaatschappij den compania cu e compania francés di 
Grenoble, a hasi un investigacion extenso i profundo di e situacion 
di subsuelo di Aruba, Bonaire i Corsow. Agricultura, cria i 
peskería lo hanja debido atencion den dje plan aki i lo trata 
tanto cu ta posibel pa stimulá e ramo aki. E rapport entitulá 
"Water and land resources development plan for the islands of 
Aruba, Bonaire and Curacao”, cu expertonan dje companianan 
mencioná ta preparando, lo consistí di seis tomo na total, di 
cuá awor dos tomo a ser entregá dia 21 di Maart último na Su 
Excelencia Minister J. A. O. Bikker manera e foto ta mustra; 
di robes pa drechi Sr. Bausch, Su Exc. Minister Bikker, Drs. 


W. C. Kroft, Hefe di Centraal Bureau van Welvaartszorg, i 


Sr. Uhlenbeck. 





na cuenta e situacion eco- 
nómico actuál di nos isla i e 
cantidad di hendenan sin 
trabou. E cantidad di per- 
sonanan cu obligacion di 
paga pa alimentacion i cu ta 
traha, pero cu tantu cu ta 
posibel ta trata di no tin di 
hasi esei pa nan jiunan, sin- 
embargo te ainda nan ta 
basta hopi. 

Apesar dje situacionnan 
existente, sinembargo ta un 
hecho satisfactorio ,i esei ta 
debí na e actividadnan dje 
personal di oficina di Voog- 
dijraad, cu durante 1967 mas 
cu f 1.000.000, — a ser cobrá 
pa alimentacion cu casi 
54.000 transaccionnan. Ta 
dimás bisa cu pa logra hanja 
e suma considerable aki di 
mas cu un miljon florin, cu 
a ser cobrá door di Voogdij- 
raad durante 12 luna, na 
beneficio di muchanan menor 
di edad, esei ta exigí un can- 
tidad enorme di trabou ma- 
nera investigacion, casonan 
hudicial, ponementu di þe- 
slag, boekingnan, cobramen- 
tu, pagamentu, trabounan 
administrativo i asina hopi 
cosnan mas. 

xX kK x% 


Ta di lamentá cu te ainda 
ta sosodé cu frequencia cu 
personanan cu ser condená 
door di Huez pa paga ali- 


mentacion pa nan jiunan 
menor di edad, no ta atené 
nan na e decision di Huez, i 
nan ta laga dje manera ei e 
jiunan cu nan ta responsabel 
pa nan pa nan kwenta, mien- 
tras cu pa nan més nan no ta 
priva nan di ningun clase di 
goso of placer. Hasta sa 
sosodé cu semehante perso- 
nanan pa nan por sali for 
dje obligacion ei cu nan tin 
riba nan, pa expres nan ta 
bandoná un trabou vast i ta 
bai traha como obrero los i 
ambulante, di manera cu ta 
bira imposibel pa pone be- 
slag riba nan sueldo. Contra 
di e personanan aki pa inter- 
mediacion di Officier di Hus- 
ticia, di acuerdo cu artículo 
272 di Wetboek van Straf- 
recht, ta ser presentá un 
demanda hudiciál. Durante 
1967 tabata necesario pa 31 
dje tatanan di mala bolun- 
tad aki mester a presentá 
dilanti di Huez. Consequen- 
cia di esaki tabata cu varios 
di nan a ser condená na un 
straf di prison of un straf 
condicional di prison. 


xX OK OR 


Te aki pe biaha aki tocan- 
te di Voogdijraad. Nos ta 
spera di bolbe pronto cu un 
otro Departamento di Go- 
bierno Central pa mihó in- 
formacion di nos lectornan. 


4 

NOTICIANAN OFICIAL DI IMPORTANCIA 


Drs. H. Moerman, director 
di departamento di Asunto- 
nan Social i Económico a per- 
manecé como cuater simán, 
cuminzando 2 di Februari úl- 
timo, na Hulanda cu e encar- 
go di preparacion dje pro- 
yecto pa entrenamiento di 
personal pa indústria electró- 
nica i pa discutí otro asunto- 
nan di trabou. 

Kook o% 

For di 1 di Februari 1968 
e tarief pa palabra pa tele- 
gram cu Hulanda a keda fi- 
há pa ”night letter” na: 52 
cent pa palabra gewoon; te 
cu 22 palabra F 5,75, i pä 
cada palabra extra 26 cent. 
Prensa ta paga 17 cent pa 
palabra. 


Na principio di Maart último S 


usExc. Dr 


Un comision a ser nombrá, 
di acuerdo cu Landsbesluit di 
9 Februari 1968 No. 5, cu e 
encargo di hasi un estudio 
dje estructura di educacion 
profesional (nijverheidson- 
derwijs) pa mucha homber, 
tumando na consideracion e 
funcion pedagógico i labor 
social dje ensenjanza aki. 

Además e comision a hanja 
e encargo di raportá a base 
di su estudio respecto di: 


a) e estructura mas deseáble 
dje educacion profesional 
(nijverheidsonderwijs) pa 
mucha homber; 

b) e cabida dje ensenjanza el 
den e totalidad di suminís- 
tro di ensenjanza i e co- 
nexionnan eventual cu otro 





OREA e e E 


5. 


ramonan di ensenjanza ; 
c) e medidanan cu e comision 
ta recomendá cu lo mester 
ser tumá pa por realisá e 
estructuranan i nan co- 
nexionnan mencioná bou 
di a) i b), asina leew cu 
nan ta keda denter dje 
marco di e posibilidadnan. 


E comision tambe a ser en- 
cargá pa entregá su rapport 
no mas laat cu 1 di mei 1969 
na Minister di Ensenjanza. 
E comision ta consistí di: 
miembro i president Sr. P. T. 
M. Sprockel, inspector di en- 
senjanza; miembro i secreta- 
rio Sr. J. H. Volwerk, ad- 
junct-inspecteur di ensenjan- 
za, i como miembros Sres. H. 
B. Dorsman, Ir. H. Hajenius, 





s. J. A. Bakker, Promer Minister interino di Hulanda, 


acompanjá pa Drs. A. Jonkers, director di su gabinete, i e director-general di Rijkswaterstaat 





Ir. J. van de Kerk, tabata di bishíta oficial na Antillas Neerlandes. Drs. Bakker a pasa algun 

dia na e diferente islanan i debí na e discusionnan cu Gobierno Central a hiba cuné, varios proyec- 

tonan di urgencia a keda convení pa ser realizá sin mas pèrdida di tempu. E foto mas ariba ta 

mustsra e momentu di yegada di Drs. Bakker na Dr. Albert Plesman Luchthaven, na unda ela 

ser ricibí pa Su Exc. Promer Minister interino di Antillas Neerlandes, Sr. R. J. Isa, Mas abou 
Drs, Bakker ta den conferencia cu Raad di Ministernan na Corsow. 





H. N. W. Herfst, Ir. H. Jou- 
bert, A. J. Muyale, W. J. Ka- 
genaar, E. Naar, J. A. M. 
Vaes, J. W. Verhoeve, P. F. 
Jozen, J. F. de Weerd i J. 
Bouma ing. 


xX kK * 


Ora lectornan ricibí e ór- 
gano aki ya e delegacionnan 
parlamentario di Surinam i 
Hulanda lo a yega Corsow 
caba, como cu e biaha aki e 
misionnan parlamentario di 
Reino lo reuní aki. 

Na Hulanda Su Exc. Mi- 
nister Plenipotenciario di 
Antillas, Dr. Efrain Jonck- 
heer, promé cu nan salida a 
ricihí e grupo di Hulanda, 
entre cuá e presidentnan di 
promé i segundo Camara, i 
a duna nan un splikacion 
corticu dje situacion na An- 
tillas. 

Sr. H. L. Braam, hefe di 
Departamento di Informa- 
cion di Gobierno Central di 
Antillas Neerlandes, kende ta 
na Hulanda i ta reémplazan- 
do Sr. H. Dennert, ambtenaar 
di Informacion na Gabinete 
Antillano na Den Haag, du- 
rante su verlof, pa medio di 
diapositiefnan a duna e invi- 
tadonan un bista di nos pais 
i su poblacion. Esaki tabata 
e di promé biaha cu seme- 
hante informacion a ser du- 
ná. Despues e parlamentario- 
nan a pasa un ratu ameno 
durante un recepcion cu Mi- 
nister i Señora Jonckheer a 
ofrecé nan den nan domicilio 
oficial. Aki ta sigui nomber 
di e delegacionnan parlamen- 
tario. 

Delegacion Hulandes: Srs. 
Prof. Dr. Ir. J. P. Mazure, 
President di Eerste Kamer 
(P. v.d. A.) i kende ta presi- 
dent di e delegacion; Mr. F. 
J. F. M. van Thiel, President 
di Tweede Kamer (K.V.P.); 
J. M. Willems, miembro di 
Tweede Kamer (P.v.d.A.); J. 
H. W. van Koeverden miem- 
bro di Tweede Kamer (K.V. 
P) Mr Th J7 A. M. van 
Lier, miembro di Tweede Ka- 
mer (P.v.d.A.); Mr. G. J. P. 
Cammelbeeck, miembro di 
Eerste Kamer. (P.v.d.A.); 
Prof. Mr. J.Th.M. de Vreeze, 
miembro di Tweede Kamer 
(K.V.P.); Mr. J. de Wilde, 
miembro di Eerste Kamer 
(V.V.D.); G. A. Kieft, miem- 
bro di Tweede Kamer (A.R. 

P.); F. H. Terwindt, miem- 
bro di Eerste Kamer (K.V. 
P.); Mr. W. Scholten, miem- 
bro di Tweede Kamer (C.H. 
U): Mr J. C. Bührmann, 
miembro di Eerste Kamer 
(C.H.U.); A. Snoek, miem- 
bro di Eerste Kamer (B.P.); 
A. de Goede, miembro di 
Tweede Kamer (D’66); H. 
J. L. Vonhoff, miembro di 
Tweede Kamer (V.V.D.); Ir. 
H. van Rossum, miembro di 
Tweede Kamer (S.G.P.); 
Drs. J. J. A. Scholten, refe- 
rendaris na griffie di Twee- 
de Kamer, Secretario di e de- 
legacion. 

Delegacion Surinam: Na- 
tionale Party Suriname — 
N.P.S.: O. W. van Genderen, 
President di Staten di Suri- 
nam i di e delegacion; F. M. 
Boldewijn, P. L. Esajas, Mr. 
A. G. Karamat Ali, A. H. Pa- 
wiroredjo, Chr. F. Pinas, M. 
Ramdjan, Juffrouw I. A. J. 
Richaards, S. H. R. Vreede, 
J. G. Sof. 

Actie Groep — A.G. J Di- 
hal, R. Oemrawsingh. . 

Surinaamse Democratische 
Partu — SDP: 7C RBIS- 
wamitre. 

Vatan Hitkarie Party — 
MEP: T Ahmad Ali B: 
Laigsingh, L. Mungra, M. S. 
A. Nurmohamed, R. Sardjoe. 

Progressieve Nationale 
Partiji — P-N.P.: Mr. A. J. 
A. Quintus Bosz. 

Sarekat Rajat Indonesia — 
S.R.I.: F. R. Karsowidjojo. 

Secretario di e delegacion: 
G. S. van Sichem, griffier di 
Staten di Surinam. 


Sr. Mr. Willy Frankel a ser 
nombrá huez na arrondise- 
mentsrechtbank na Den 
Haag. Na Augustus próximo 
lo e bolbe Antillas p'e bin 
ocupá e puesto di miembro di 
Hof van Justitie. Sr. Frankel 
tabata for di 1959 abogado 
consehero den servicio di Go- 
bierno Central di Antillas. 
Na 1956 ela pasa su examen 
doctoral na Leiden. 


RRE 


Diahuebs, 29 di Februari 
1968, pa 10.30 di mainta, Dr. 
E. Jonckheer, acompanjá pa 
su señora esposa, a hasi su 
huramentacion como Minis- 
ter Plenipotenciario di Anti- 
llas Neerlandes na Den Haag 
serca Su Mahestad la Reina 
na Palacio Soestdijk. 


*R * o * 

Dia 1 di maart último dok- 
ter G. T. Haneveld, despues 
di un permanencia di 6 luna 
na Corsow, a bai back Hu- 
landa. Durante e tempu el 
dokter Haneveld tabata trá- 
ha na Landslaboratorium co- 
mo patheoloog-anatoom, re- 
émplazando dokter Eibergen 
i además ela actuá como mé- 
dico hudicial, prestando hopi 
i bon trabou den cooperacion 
estrecho cu Policía i Husti- 
cia. Durante dje periodo cor- 
ticu cu dokter Haneveld a 
keda Corsow, ela demostrá di 
ta un persona capaz i eficaz 
den su ramo di trabou, loke 
tabata un inspiracion saluda- 
ble pa tur e personanan hun- 
tu cu kende ela traha. Prome 
cu ela bai, dia 22 i 27 di Fe- 
bruari ultimo, dokter Hane- 
veld a tene dos conferencia 
pa e Cuerpo Policial tocante 
identificacion di cadáver, lo- 
ke a ser masha apreciá. 

Despues dje último confe- 
rencia dokter Rollingswier, 
Inspecteur di Volksgezond- 
heid interino, a súplica di Su 
Exc. Minister E. Voges, na 
nomber di Gobiernu di Anti- 
llas Neerlandes, a dirigí al- 
gun palabra na dokter Hane- 
veld, expresando gratitud i 
reconocimiento pa tur e tra- 
bounan bon i util cu ela hasi 
pa Husticia i Policía, pero 
ainda mas tantu pa e médico- 
nan i e estudiantenan den 
medicina. Dokter Haneveld 
no tabata un desconocido pa 
Antillas, pasobra na 1962 te 
1963 ela permanecé aki como 
Hefe di Servicio Médico di 
Marina Real. 


Na fin di Februari i prin- 
cipio di Maart último Drs. J. 
A. Abraham, psycholoog 1ste 
klasse, Hefe di Servicio Psi- 
cológico na Corsow, a hasi un 
biaha pa Hulanda, na unda 
ela keda 14 dia pa hasi un 
investigacion di e siguiente 
institucionnan pa weita si 
nan ta bon pa eventuálmente 
mucha muhernan Antillano 
por bai traha ei, es decir na: 
Ziekenhuis Hellendoorn ; Sta- 
tenhof, Bussum; Samivoz; 
Amstelhof, Amsterdam; De 
Joodse Invalide, Amsterdam ; 
i Sinnehoek, Bussum. 


E ER 


Na principio di Maart ta- 
bata na Corsow Prof. Dr. Jhr. 
J. de Graeff i Prof. Dr. W. 





R. O. Goslings, biniendo for 
di Surinam di páso pa bai 
Hulanda via New York. Prof. 
De Graeff ta Hoogleraar den 
medicina internista na Rijks 
Universiteit na Leiden. Na 
Hulanda Prof. De Graeff ta 
masha conocí debí na e echo 
cu bou di su direccion a tuma 
lugar aya e promé transplan- 
tacion di nier. Además e ta 
President di un comision di 
Gezondheidsraad pa duna Go- 
biernu Hulandes consejo to- 
cante transplantacion di ór- 
ganonan. 

Prof. Goslings ta Hoogle- 
raar den dje estudio di en- 
fermedadnan di microbio i di 
antibiótica. 

Durante nan permanencia 





na Corsow Prof. De Graeff 
a tene un conferencia riba 
transplantacion di nier, mien- 
tras cu Prof. Goslings a pa- 
pia tocante inflamacion di 
garganta, reumatismo y in- 
flamacion di nier. 


X K $ 
Dia 28 di Februari 1968 
den sala di Raad di Minis- 


ternan a tuma lugar, den e 
cuadro di ayudo pa Antillas 
Neerlandes door di e Fondo 
Europeo pa desarroyo, fir- 
mamentu di dos contract pa 
entréga di e promé instala- 
cion di e schoolnan di EEG 
na Corsow i Aruba, i e con- 
tract pa construccion di cua- 


Tenorio 


Dia 21 di Februari último e fundador di Club Internationale, Sr. 
Alan Weitzman, a entregá un plaquette na Gobernador Mr. N. 
Debrot, kende a ser nombrå miembro honorario di Club Interna- 
tionale. E principal obheto dje club ta trece huntu hendenan pa 
organizá vakantie i diversion. E derecho di ser miembro ta pa 
tres anja. Despues di a bishitá promé Bonaire, como 90 miembro 
tabata na Corsow. Ta ser sperá cu na total e anja aki mas o 
menos mil miembro dje club, parti den dies grupo, lo keda como 
cuater dia na Bonaire i Corsow. Anja entrante e intencion ta 
pa mas o menos tres mil miembro bini Antillas i asina nan ta 
spera cu e cantidad lo sigui aumentá cada anja más. 


Na principio di Maart 1968 President di Lions International 





>: E 


Sr. George Bird 1 su señora esposa Victoria Bird tabata di bishitu 
promé na Aruba i despues na Corsow. Na tur dos ocasion nan a 
reuní cu e miembronan dje clubnan di Lions. E foto aki ta mus- 
tra e momentu cu Sr. Bird, acompanjá pa algun miembronan di 
Lions Club Corsow, a hasi un bishita di cortesía serca Su Exc. 
Minister-President interino sr. R. J. Isa, 





ter lokaal extra pe L.O.- 
schoolnan na Kralendijk, Bo- 
naire. Pe autoridadnan cor- 
respondiente e firmamentu a 
sosodé door di Minister di 
Finanzas, Sr. F. J. Tromp, 
den presencia dje represen- 
tante dje Hefe di Oficina 
Central di Welvaartszorg i e 
Ordonnateur Local dje Fondo 
Européo di desarroyo, i tam- 
be e apoderado i controlador 
técnico dje Fondo Européo di 
ayudo pa desarroyo. 


E acuérdonan di entréga ta 
incluí un suplemento riba e 
contractnan pa Aruba i Cor- 
sow Cu ya a ser cerrá. 


Aki ta trata di entréga di 
24 ijskast door di N.V. Han- 
del Maatschappij ,Elga”. E 
cuater lokalnan di klas, pa 
cuá últimamente a hanja au- 
torizacion di Sr. Rochereau di 
Brussel, lo ser construí door 
di Bonairiaanse Bouw- en 
Cementindustrie, cu ya a tra- 
ha e school caba. E extenshon 
ta pa e suma di NAf 63.750,-, 
cu cuá a fallo di lugar ne 
school lo keda yená. 


Di acuerdo cu Disposicion 
Ministerial di 8 di Maart 
1968 a ser nombrá den dje 
Comision pa tuma e proefnan 
pa Politievaardigheidsbrevet 
I na Corsow durante dje pre- 
paracion pa por ser nombrá 
como agent di polis, cu a cu- 
minzá for di 1 di November 
1967: president, Sr. J. S. 
Schouwé, hoofdcommissaris 
di Polis; secretario Sr. A. P. 
van der Vlies, hoofdinspec- 
teur di Polis; ®mo miembro- 
nan Sres. H. Gongrijp, onder- 
inspecteur di Polis; J. de 
Lijster, onderinspecteur di 
Polis; O. Kuiper, onderin- 
specteur di Polis; A. Th. 
Bakker, onderinspecteur di 
Polis; A. van der Mark, on- 
derinspecteur di Polis; M. A. 
de Windt, hoofdagent di Po- 
lis; i L. Rebel, agent di Polis 
lste klasse. 


Di acuerdo cu Landsbesluit 
di 6 Maart 1968 No. 5, cu- 
minzando for di e mes fecha 
ei, Sr. G. C. Sprockel, Grif- 
fier di Hof van Justitie, a 
ser nombrá como miembro- 
reémplazante di Hof van Jus- 
titie di Antillas Neerlandes. 

di Vrijwilligers Korps Curaçao (V.K.C.) a tuma lugar cu algun ceremonia oficial. Kolonel Sr. C. 
N. (Shon Cai) Winkel, kende ta fundador dje Korps i su promé commandant, a pasa over co- 
mando pa luitenant-kolonel Sr. C. W. G. Schotborgh. Awe nos ta publicá e dos fotonan aki cu 
ta duna un idea dje principal ceremonianan. Mas ariba Su Excelencia Minister-President interino, 
Sr. R. J. Isa, ta saludando e kolonel saliente, Shon Cai Winkel, cu un apretón di mano, mien- 
tras riba e foto abou luitenant kolonel Sr. Schotborgh, kende a tuma e mando over, ta dirigí algun 


palabra 


Segun Disposicion Ministe- 
rial fechá 7 di Maart último, 
a ser nombrá como delegado- 
nan pe examen final cu lo 
tuma lugar na 1968 na Aru- 
ba di R.K. Vormingscollege 
”Providentia? na San Nico- 
las, e siguiente personanan: 
Sr. P. T. M. Sprockel, Inspec- 
teur di Ensenjanza of su re- 
émplazante; Sra. J. Arts- 
van der Does, pe vaknan di 
praktijk; Sra. I. C. Beaujon- 
Brouwer, pe vaknan A.V.O.; 
i Sra. M. P. Ho-Kan-You- 
Sprockel, pe vaknan A.V.O. 


x k * 


Di acuerdo cu Landsbesluit 
di 1 di Maart 1968 No. 4, 
un comision a keda formá cu 








ta encargá cu pasamentu di 
examen segun articulo 1 dje 
Landsbesluit ,Luchtvaartexa- 
mens” (P.B. 1956, No. 157). 
Pa 1968 a keda nombrá den 
dje comision: como miembro, 
president i secretario interi- 
no: Sr. J. R. Verdonk, Meteo- 
roloog 1ste klasse; como 
miembro i secretario for di 
1 di Maart 1968; Sr. M. Th. 
Kort, Technisch Inspecteur 
na Luchtvaartdienst N.A.; 
como miembronan: Sres. W. 
Boelsums, chef Technische 
Dienst A.L.M.; A. P. Busse- 
maker, Ltz. Wnr. 2de klasse 
O. G., M.L.D.; J. P. M. Claas- 
sen, Chef Luchtverkeersbe- 
veiliging N.A.; H. P.M. van 
der Eem, Hoofdcommies en- 


adecuado dje ocasion, na e presentenan. 


cargá cu e funcion di Onder- 
luchthavenmeester; J. L. A. 
Ekkebus, Chef Telegrafist na 
Lands Radio- en Telegraaf- 
dienst na Corsow; G. Ferre, 
Vlieger-instructeur A.L.M.; 
Mr. W. F. van Grootel, Juri- 
disch Adviseur Luchtvaart- 
dienst N.A.; A. A. Th. van 
Herwaarden, Chef Luchtver- 
keersbeveiliging Aruba; M. 
Imandt, Hoofdluchtverkeers- 
leider na Luchthavendienst 
na Corsow; B. L. Jacobsen, 
Technisch Inspecteur Lucht- 
vaartdienst N.A.; C.J. Jans, 
Chef Boordwerktuigkundige 
A.L.M.; P.D. de Jong, Ass. 
Chef Technische Dienst A.L. 
M.; V. A. Mans, Vliegtech- 
nisch Inspecteur Luchtvaart- 

dienst N.A.; T. Mulder, Ltz. 
Iste klasse M L. D: RBJ. 
Nieuwenhuis, representante 
di N.T.M. Radio Holland 
N.V.; L. C. van Nieuwkoop, 
Chef Technische Dienst M.L. 
D.; W. B. Petrus, Meteoro- 
loog; J. J. B. Ravelli, Hoofd 
Stationdienst A.L.M.; H. J. 
Saschumsky, Ltz. 1ste klasse 
M.L.D.; F. J. van Seters, Ltz. 
lste klasse M.L.D.; E. G. F. 
Vos, Luchthavenmeester Aru- 
ba, y S. van der Werf, Chef 
Vliegdienst A.L.M. 


Segun Landsbesluit di 6 
Februari 1968, No. 3, pa anja 
1968 a ser nombrá un comi- 
sion pa tuma examen den An- 
tillas Neerlandes pe certifi- 
cado pa radio-telegrafist eer- 
ste i tweede klasse, pe certi- 
ficado especial di radio-tele- 
grafist, pe certificado gene- 
ral pa radiotelegrafist, i pe 
certificado limitá pa radiote- 
legrafist, cuá certificadonan 
ta spliká mas detayá den dje 
” Algemeen Reglement betref- 
fende Radioberichtgeving” 
(K.B. di 19 November 1938. 
Stbl. No. 44, P.B. 1939 No. 
29). Den dje comision a ser 
nombrá: como miembro i 
president: Ir. C. J. Mol, Di- 
recteur di Lands Radio- en 
Telegraafdienst; como miem- 
bro i secretario: Sr. L. G. 
Verdoodt, Chef Exploitatie 
Lands Radio- en Telegraaf- 
dienst; como miembronan 
Sres. R. B. J. Nieuwenhuis, 
Inspecteur Radio Holland 
N.V.; D. F. Sant, Chef Tech- 
nische Dienst Lands Radio- 
en Telegraafdienst; J. L. A. 
Ekkebus, Chef Telegrafist 
Lands Radio- en Telegraaf- 
dienst; I. Lopes Ramirez, 
Chef Telegrafist Lands Ra- 
dio- en Telegraafdienst; C. F. 
Lingstuyl, Telegrafist 1ste 
klasse Lands Radio- en Tele- 
graalídienst: E. C Hooft 
Chef Telegrafist Lands Ra- 
dio- en Telegrafdienst Aru- 
ba; A. Kooiker, Telegrafist 
lste klasse na Lands Radio- 
en Telegraafdienst Aruba; 
C. M. Vlaum, Chef Telegra- 
fist Lands Radio- en Tele- 
graafdienst St. Maarten; i J. 
M. Cijntje, Monteur 1ste klas- 
se na Lands Radio- en Tele- 
graafdienst St. Maarten. 


Di acuerdo cu Disposicion 
Ministerial di 16 di Februari 

1968, un comision a ser en- 
cargá cu pasamentu di exa- 
men den Antillas Neerlandes 
pa landmeetkundige A duran- 
te anja 1968, den cuá comi- 
sion a keda nombrá: como 
lid i president, Inspecteur di 
Ensenjanza; como miembro 
i reémplazante president. Sr. 
Ir. J. A. Meuter, Hoofd di 
Dienst di Kadaster; como 
miembro i secretario, Sr. M. 
Feenstra, hoofdlandmeetkun- 


dig ambtenaar 1ste klasse na 


Corsow; como miembronan, 
Sres. J. H. Bijkerk, landme- 
ter lste klasse na Dienst di 
Kadaster na Corsow ; D. Dek- 
ker, hoofdlandmeetkundig 
ambtenaar 1ste klasse A. na 
Dienst di Kadaster na Aru- 
ba; Ir. J. H. Dijkhout, land- 
meter 1ste klasse, Hefe inte- 
rino di Oficina di Kadaster 
na Aruba: C. de Groot, 


hoofdtechnisch ambtenaar na 


Dienst di Kadaster na Cor- 
sow; H. Kort, hoofdlandmeet- 
kundig ambtenaar 1ste klasse 
na Dienst di Kadaster na 
Corsow; E. A. Kruythoff, 
hoofdlandmeetkundig ambte- 
naar na Dienst di Kadaster 
na Corsow; Ir. H. J. Meuter, 
Hoofd di Departamento To- 
pográfico di Dienst di Open- 
bare Werken na Corsow; i P. 
G. J. Teunissen, Hoofd dje 
Seccion Topográfico di Shell 
Curacao N.V. 


E brug i e camindanan cor- 
respondiente ya ta ser trahá 
ne parti costera Oranjestad 
— San Nicolas na Spaans 
Lagoen den dje parti di ca- 
minda entre Pos Chikito i 
Kibaima. E arco dje brug lo 
monta na mas o menos 27 
Meter i e largura dje camin- 
da cu ta bai né mas o menos 
2.7 Kilometer. E altura liber 
pa travesía dje brug lo ta 
6.80 Meter. 

Cu construccion dje brug 
aki den futuro Spaans La- 
goen lo por ser habrí pe de- 
porte acuático. E dam cu tin 
ei te único obstáculo pa ha- 
brimentu dje lugar ei pa tu- 
rismo. E tránsito di Oranje- 
stad — San Nicolas ta ha- 
siendo uso dje dam ei. Door 
dje aumento grandi di tran- 
sito entre Oranjestad i San 
Nicolas e dam a bini ta for- 
ma un obstáculo den dje ca- 
minda principál, door cu e ta 
keda asina abou den un bocht 
dje caminda. Cu trahamentu 
dje brug aki e intencion ta 
tambe pa yega na un tránsito 
mas safe i lihé riba e camin- 
da principál. 

Despues cu e brug nobo 
bini clá pa tránsito, e dam 
por ser kitá eifó ora cu e 
tempu ta apropiá pa desarro- 
yo dje deporte acuático pa 
turismo den Spaans Lagoen. 

E brug cu tin ei tin un 
hanchura di pasa di mas o 
menos 10 Meter i un haltura 


di casi 3.50 Meter, cuá ta 
suficiente pa pasashi di bo- 
tonan chikí, di moda cu por 
lo pronto lo no ta necesario 
pa kita e brug eifó. 


E brug ta ser construí mas 
barata posibel, pasobra ora 
cu lo tin mester di un pasa- 
shi mas haltu en vista di pro- 
moshon di turismo, anto lo e 
ser kibrá i lo construí un 
nobo. 


E plan pa construccion di 
un brug nobo a ser entregá 
24 di November 1964 na e 
Fondo Européo pa desarroyo, 
i dia 28 di Februari 1966 a 
hanja permiso pa traha e 
brug. Dia 1 di Augustus 
1966 e acuerdo pa financiá 
e proyecto a ser firmá, cal- 
culando construccion dje brug 
i trahamentu dje caminda na 
NAf 2.150.000,—. E aanbe- 
steding a tuma lugar 6 di 
November 1967, inscribiendo 
15 empresa, di cuá e firma 
Petrona € Croes (Aruba) ta- 


bata esun mas abou, es de- 


cir pa un suma di NAf 
1.580.000,—, cuá firma a ser 
encargá cu e trabou. 

Dia 13 di December 1967 
e ceremonia di ponementu 
dje promé piedra a tuma lu- 
gar door di Sr. Drs. J. Kort- 
hals, den presencia di hopi 
autoridadnan i otro invitado- 
nan. Direccion di e trabou lo 
ta na encargo di Dienst 


Openbare Werken Aruba. 

Den un número anterior nos a publicá caba un bunita foto di 
Aruba Sheraton Hotel manera lo e keda ora cu e ta compléta- 
mente clá. Manera ta conocí apertura dje hotel tabata un suceso 
inolvidable pa tur esnan cu tabata presente i despues di esei 
hopi a ser skirbí i publicá tocante dje luhóso i cómodo hotel aki, 
cuá sin duda algun lo contribuí grandemente na engrandeci- 
miento dje economia turístico di Aruba i cu esei di henter An- 
tillas Neerlandes tambe. Awe nos ta publicá tres foto di cierto 
partinan dje hotel, cu ta apénas un parti chikí di e tantu de- 
taljenan dje hotel. Riba e foto ariba ta keda e poolbar Balashi 
di Aruba Sheraton, cu ta trahá den estílo móro. Den fondo ta 
keda e beach blancu i e laman bunita. 





Esaki ta e 20 cabanas (cincu blokki di cuater) dje hotel weitá 

for di laira. E cabananan ta conectá cu otro pa medio di un 

hanchi smal. Den fondo ta keda Lloyd G. Smithboulevard i laman 
di Caribe. 

Esaki ta e sublime "barrio di tienda” den dje lobby di Sheraton 
Hotel, na unda e turistanan por hast nan compras na nan placer. 

APRIL 1968 


CORSOW 









Dia 2 di Maart 1968 Sr. Fred D. van Grieken a cumpli diesdos 
anja i mei cu e ta Griffier di Staten di Antillas Neerlandes. E 
dia er, na final di un reunion cu Staten a tene, Sr. O. R. A. Beau- 
jon, President di Staten, a dirigí algun palabra di elogio ne hu- 
bilario i a bisa entre otro: "Awor cu nos a yega na final dje 
reunion aki, mi ta deseá, promé cu nos clausurá, di cumpli cu un 
deber agradable. Awe ta dies dos anja i mei pasá cu Sr. Fred D. 
van Grieken a ser nombrá como Griffier di Staten di Antillas 
Neerlandes. Nos Griffier por lo tanto ta celebrá awe su hubileo 
di koper den e capacidad ei. Lo mi kier papia na nomber di hen- 
ter e colegio di Staten di Antillas Neerlandes, ora cu for di e 
lugar aki, den dje reunion aki, mi ta deseá Sr. Van Grieken di 
tur mi curazon un proficiat na ocasion dje mijlpaal cu ela alcanzá 
den su carrera, Hopi di boso cu ta presente aki durante dje pe- 
riodo largu ei di 12% anja a hanja hopi cooperacion i ayudo 
di nos Griffier, kende ta un persona cu semper tabata clá pa 
extendé e man di ayudo na unda cu ela ser pidi. Durante dje 
periodo basta corticu cu ami tabatin Sr. Van Grieken sintá na 
mi man robes i den dje colegio aki tabatiné como mi man drechi, 
no ta un motibu pa mi aprecié menos.” Sr. Beaujon a finalizá 
su palabranan deseando e hubilario hopi anja mas di bida den 
compania di su distinguida famia, na bienestar tambe di nos 
comunidad pe trabou tan valioso cu ela bini ta cumpliendo cun'é 
na entera satisfaccion. Di nos parti tambe, Sr. Van Grieken, 
masha pabien 1 todo lo bueno den futuro! Despues dje reunion e 
acontecimiento aki a ser celebrá den círculo di Staten, Riba e 
foto nos por mira di robes pa drechi e Ministernan Sres. E. Voges, 
F. J. Tromp i J. R. L. Beaujon durante un charla ameno cu e 
hubilario. 


Dia 26 di Maart último Su Exc. Jhr. Mr. Dr. A. W. L. Tjarda 
van Starkenborgh Stachouwer, acompanjá di su Sra. esposa, ta- 
bata na Corsow i nan a hasi un bishita serca Su Exc. Goberna- 
dor di Antillas Neerlandes, Mr. N. Debrot i despues — manera 
e foto aki ta mustra — serca Su Excelencia Minister-President 
interino Sr. R. J. Isa. Durante nan permanencia na Corsow tambe 
nan a hasi un bishita na Shell Curaçao N.V. i dia 30 di Maart 
último nan tabata na Aruba. Jhr. Tjarda van Starkenborgh 
Stachouwer tabata e último Gobernador-General di e anteriór- 
mente Nederlands Oost Indië di 1936 te 1945. E tá además Groot 
Officier den e Casa Civil di Su Mahestad La Reina i actuálmente 
e ta un dje comisarionan di Shell. 


